কোকৰাঝাৰ জিলাৰ ছালাকাটি উপ-আৰক্ষীৰ অন্তৰ্গত শিলকাটাৰীত সেনা আৰু আৰক্ষীয়ে চলোৱা এক যৌথ অভিযানত দেওবাৰে দুজনকৈ কেএলঅ'ৰ সদস্যক আটক কৰিবলৈ সক্ষম হয়।
ধৃত সদস্য দুজন ক্ৰমে ২ নং চৌটাকীৰ কৃষ্ণ বৰ্মণ ওৰফে মনোজ কোচ(১৯) আৰু সম্বাৰু বৰ্মন ওৰফে খুদু(২০) বুলি আৰক্ষীয়ে জানিবলৈ দিয়ে।
উল্লেখ্য যে দুয়োগৰাকী ধৃত কেএলঅ' সদস্যই ২০১৬ চনত বাংলাদেশত সামৰিক প্ৰশিক্ষণ গ্ৰহণ কৰি আহিছিল। বাংলাদেশৰ পৰা আহিয়ই তেওঁলোকে কোকৰাঝাৰ জিলাৰ ছেৰফাংগুৰিৰ লগতে বিভিন্ন অঞ্চলত নতুন সদস্য সংগঠনটোত ভৰ্তী কৰোৱাৰ উপৰি অঞ্চলটোত ধন দাবী কাৰ্যত জড়িত আছিল।
আৰক্ষীৰ দলটোৱে দুৰ্ধৰ্ষ সদস্য দুজনৰ পৰা দেশত নিৰ্মিত দুটা পিষ্টল আৰু চাৰিটা ৰাউণ্ড সক্ৰিয় গুলীৰ লগতে বহুতো আপত্তিজনক নথি পত্ৰ সংগ্ৰহ কৰিবলৈ সক্ষম হয়। ইফালে জানিব পৰা মতে আৰক্ষীয়ে দুয়োজনকে অধিক তথ্যৰ বাবে মাৰাথন জেৰা অ্যাহত ৰাখিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
